Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister Netanyahu
tagastas valitsuse moodustamise mandaadi presidendile,
kui tal ei õnnestunud koguda toetust parlamendis vajalikuks enamuseks.
Tundmatu lennuk ründas öösel mitmeid Iraani agentide sihtmärke
Kirde-Süüria rannikulinnades Latakia ja Hama maakondade lähistel.
20 aastaks vangi mõistetud
Prantsusmaal pommirünnakut plaanitsenud Iraani diplomaat
loobus apellatsioonist ja kannab ära oma karistuse,
vaatamata keeldumisele aktsepteerida Belgia kohtu jurisdiktsiooni.
Jeruusalemma poliitiline segadus jätkub, kui peaminister Netanyahul,
kes sai 28-päevase mandaadi koalitsiooni moodustamiseks,
see ei õnnestunud, ja ta pidi ülesandest loobuma.
Enne mandaadi aegumist eile keskööl
püüdis Netanyahu avaldada lisasurvet rivaalidele paremtiival,
kellest enamik keeldus häälekalt
mis tahes reaalsusest tema juhitud valitsusega ühineda.
Seejärel hoiatas Netanyahu
oma isiklikul sotsiaalmeediakontol avaldatud videopöördumises,
et iga alternatiivset koalitsiooni, mida tema ei juhi,
tuleb pidada ohtlikuks vasakpoolseks valitsuseks,
hoolimata selle parempoolsetest liikmetest.
Iisraeli kodanikud. Neil päevil ei tohi me alluda vihkamisele.
Me ei tohi lasta isiklikel boikottidel paremtiivas
takistada parempoolse valitsuse moodustamist.
Me ei tohi korrata Oslo katastroofi ja luua vasakpoolset valitsust,
kuhu on poogitud õõnsad parempoolsed oliivioksad.
Selline valitsus oleks nõrk, riiakas, jagunenud, halvatud.
See isegi ei üritaks peatada Iraani tuumalepingusse naasmast,
sest paljud selle liikmed toetavad seda ohtlikku lepingut
Sellises valitsuses oleksid riigi juudi iseloomu eitavad elemendid.
See tooks meid vabaturumajandusest tagasi tsentraliseeritud süsteemi;
'rahu rahu eest' 'rahu järeleandmiste ja muganduste eest' lahenduse juurde.
Enamik riigist ei taha sellist valitsust,
isegi kui seal oleks parempoolseid elemente.
65 mandaati hääletati parempoolse valitsuse poolt,
millest enamik hääletas minu kui peaministri poolt,
kas otse Likudi nimekirjas või kaudselt parteide poolt,
kes lubasid ette ühineda minu juhitud koalitsiooniga.
Nurka surutud Iisraeli pikima ametiajaga peaminister
tegi Yamina esimehele N. Bennettile enneolematu pakkumise.
Tekkinud poliitilises reaalsuses esitas Bennett meie läbirääkimistel
nõudmise saada rotatsioonileppega üheks aastaks peaministriks.
Paralleelselt arutab ta Lapidiga sarnast ja veel suuremat nõudmist.
See pole tavaline nõudmine isikult, kes juhib 7 kohta saanud parteid.
Minu ainus kaalutlus edasi minnes on see, mis hetkel kaalul on,
ehk mis on parim riigile - parem-, mitte vasakpoolne valitsus.
Et vältida vasakpoolset valitsust ütlesin Bennettile,
et olen valmis aktsepteerima tema rotatsioonilepingu nõuet,
mille järgi tema määrataks esimesena üheks aastaks peaministriks.
Netanyahu pakkumine lükati tagasi.
Peamise põhjusena nimetasid poliitilised allikad
tema võimetust garanteerida lisatuge enamuse tagamiseks parlamendis,
mis lepingu toimimiseks vajalik oleks.
Veel mitu parempoolset konservatiivset parteid,
kes aitasid Netanyahul kaua valitseda,
sh Yisrael Beitenu esimees Lieberman ja Uue Lootuse partei juht G. Sa'ar
peavad Benjamin Netanyahut ohuks juudiriigi demokraatlikule loomusele.
Paljud arvavad ekslikult,
et meie keeldumine ühineda Netanyahu juhitud valitsusega
johtub isiklikest huvidest, mineviku probleemidest, tunnetest,
boikottidest, isekatest kaalutlustest. See on alusetu.
Meie positsiooni aluseks on üksnes kaalutlused, mis on riigile parim,
nii praegu kui tulevikus.
Nüüd kui Netanyahu tagastas mandaadi president Rivlinile,
alustas viimane hommikul taas kohtumisi parteijuhtidega,
kes soovitasid talle järgmist isikut valitsuse moodustamise katseks.
Pärast konsultatsioone on presidendil kolm päeva otsusest teatamiseks.
Iisraeli põhjanaabri juures Süürias
ründas tundmatu lennuk öösel mitmeid Iraani agentide sihtmärke
riigi kirdeosa rannikulinnades Latakia ja Hama maakondade lähistel.
Pommitamine olevat alanud umbes 2.15 öösel,
kui Latakia maakonna taevas märgati saabuvat raketisadu.
Vaatamata Süüria õhutõrjekompleksi katsetele vaenulikke rakette peatada,
teatasid Süüria armeeallikad režiimi juhitud SANA uudistetoimetuse kaudu
nii inimohvritest kui materiaalsest kahjust.
Mitme kinnitatud raporti järgi hävinesid relvapeidikud, laod
ja töökojad, kus statistilisi rakette muudeti täppisrakettideks.
Damaskuse valitsus osutas taas süüdistavalt Iisraelile.
IDF esindus aga ei kinnitanud ega eitanud oma vastutust.
Tasub teada, et Latakia maakonnas asub Venemaa peamine õhubaas,
ning konfliktivältimiskokkuleppe järgi Vene ja Iisraeli armeede vahel
teavitab Jeruusalemm Moskvat ette
kõigist sooritatavatest õhurünnakutest Iraani elementide pihta Süürias.
Iraani pealinnas Teheranis leiti surnuna
Šveitsi saatkonna esimene sekretär. Võimude teatel
kukkus diplomaat alla oma residentsist linna põhjaosas asunud pilvelõhkujas.
Iraani päästeteenistuse esindaja teatel leidis surnukeha aednik,
kui teisipäeva varahommikul
naisdiplomaadi residentsi saabunud töötaja teda sealt eest ei leidnud.
Meid informeeriti kell 8.30,
et naine on hoone 17. korruselt alla hüpanud.
Tulin ja nägin, et see vastas tõele.
Kutsusime politsei, kes kutsus päästeteenistused.
Nonde sõnul oli tema surmast möödunud 5-6 tundi.
Šveitsi Välisministeeriumi avalduses
kinnitati oma Iraani saatkonna töötaja surma
ja määratleti see õnnetuseks.
Lisaks nimetas avaldus intsidenti traagiliseks surmaks
ja avaldas kaastunnet perekonnale.
Tasub toonitada, et Šveits on esindanud Iraanis USA huve,
kuna Washington ja Teheran katkestasid sidemed
peagi pärast 1979. a revolutsiooni.
Belgia linnas Antverpenis 20 aastaks vangi mõistetud
Prantsusmaal pommiterrorirünnakut plaanitsenud Iraani diplomaat
loobus apellatsioonist ja kannab ära oma karistuse.
Assadolah Assadi mõisteti süüdi terrorirünnakukatses veebruaris
pärast nurjunud plaani
õhkida 2018. a pomm Iraani Vastupanu Riikliku Nõukogu miitingul.
Tegu on Prantsusmaal baseeruva
Teherani ajatolla režiimi vastase dissidentliku opositsioonirühmitusega.
Kui Assadi advokaat väitis apellatsioonist loobumise põhjuseks
diplomaadi keeldumist aktsepteerida Belgia kohtu kompetentsust,
siis dissidentide ühendust esindavate juristide väitel
johtus otsus vähestest legaalsetest ja faktipõhistest argumentidest
tema positsiooni parandamiseks.
Tulin siia vaid kinnitama,
et mr Assadi ei taha edasi kaevata esimeses kohtus tehtud otsust.
Mitte et ta sellega nõustuks, kuid ta pole kunagi tunnustanud
Belgia kohtusüsteemi kompetentsi tema immuniteedi suhtes
ja seetõttu ei taha ta,
et mingi teine Belgia kohus otsustaks tema süü või süütuse üle,
sest ta ei tunnista nende kompetentsi.
Usume, et ta ei näinud legaalseid ega faktilisi argumente
oma positsiooni parandamiseks
ja tahtis vältida veel üht fiaskot, kaotust rahvusvahelisel näitelaval.
Me ei usu tingimata, et käsil on vangidevahetus.
Meil puudub selle kohta info
ja oleme veendunud, et ta ei taha uuesti kohtus kaotada.
Mainitud kõlakad võimalikust vangidevahetuslepingust
ilmusid esmalt Teheranis režiimi kontrollitud meedias.
Kuid kiiresti selgus, et tegu oli Iraani trikiga,
kui USA ja Briti esidiplomaadid
nimetasid Londonis toimuva G7 tipp- kohtumise vaheajal raporteid ekslikeks
Nad kutsusid Iraani kohe vabastama kõiki välisriikide kodanikke,
kelle ajatolla režiim on vahistanud alusetute süüdistuste alusel.
Töötame intensiivselt nende vabanemise kindlustamiseks.
Oleme teinud seda kuid.
Ütleksin, et Iraan peab tingimusteta vabastama kõik,
kes on vahistatud meelevaldselt, ja meie silmis ebaseaduslikult.
Raportid pole kahjuks veel täpsed seoses tema peatse vabanemisega.
Tõstatame teema igal võimalusel. Mul pole kõrgemat prioriteeti,
kui tuua meelevaldselt vahistatud ameeriklased ja Ameerika pantvangid
koju USAsse. Ja seda kõikjal.
Nagu Dominic ütles, pole Teheranist tulnud raportid täpsed.
Tegeleme selle teemaga ise sügavuti ja jätkame seda.
Nagu ütlesin, tahan kõik ameeriklased koju tuua.
Aitäh vaatamast!
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
Filipiinide rahu ja pääste eest,
ja tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri